laion/Wikipedia-Exotic huggingface dataset:
אלסיו צ'רצ'י

אלסיו צ'רצ'י (באיטלקית: Alessio Cerci; נולד ב-23 ביולי 1987) הוא כדורגלן איטלקי המשחק בעמדת הקשר בקבוצת סלרניטנה. ייצג את נבחרת איטליה במונדיאל 2014. צ'רצ'י גדל במחלקת הנוער של רומא, בשל סגנון המשחק שלו אנשים מצאו דמיון בינו לבין תיירי הנרי. ב-16 במאי 2014 ערך את הופעתו הבכורה בקבוצת הבוגרת של רומא בגיל 16 כאשר נכנס מחליף בדקה ה-76 נגד סמפדוריה בתיקו 0-0. בעונה שלאחר מכן היה שחקן מפתח בקבוצת הנוער של רומא, כאשר בסיומה זכה איתה באליפות איטליה לנוער. ב-21 במרץ 2005 חתם חוזה מקצועי ברומא לשלוש שנים, עם זאת הוא המשיך לשחק בעיקר בקבוצת הנוער. ב-18 באוגוסט 2006 הושאל לקבוצת ברשה מהסרייה ב'. הוא ערך את הופעתו הבכורה ב-15 בספטמבר נגד בארי בתיקו 1-1. בסוף עונת 2006/2007 צ'רצ'י חזר לרומא והושאל לפיזה. ב-9 בספטמבר 2007 הבקיע את שערו הראשון במסגרת קבוצה בוגרת נגד צ'זנה בניצחון 1–2. צ'רצ'י היה מוכן להמשיך לשחק ברומא ובבסרייה א', אך הושאל שוב ב-25 ביולי 2008 לאטאלנטה. עם זאת בעקבות מספר רב של פציעות לאורך הדרך לאורך העונה שיחק ב-13 משחקים ולא הבקיע שערים. בעונת 2009/2010 חזר לשחק ברומא, והבקיע את שערו הראשון בקבוצה הבוגרת נגד מ.פ.ק. קושיצה הסלובקית, במסגרת הליגה האירופית בניצחון 0–4. ב-16 בדצמבר באותה עוה הבקיע צמד בניצחון 0–3 נגד צסק"א מוסקבה. הוא סיים את העונה עם 19 הופעתו ו-3 שערים בסך הכל בליגה האיטלקית ואירופה. ב-26 באוגוסט 2010 צ'רצ'י חתם בפיורנטינה עבור דמי העברה של 4 מיליון יורו. ערך את הופעתו הבכורה נגד נאפולי בתיקו 1-1, והבקיע את שערו הראשון ב-7 בנובמבר 2010 נגד קייבו ורונה. הוא סיים את עונת 2010/2011 עם 26 הופעתו ו-7 שערים בסך הכל. ב-23 באוגוסט 2012 חתם בטורינו. הוא ערך את הופעתו הבכורה בקבוצה ב-1 בספטמבר 2012 נגד פסקארה, והבקיע את שערו הראשון בקבוצה נגד האקסית פיורנטינה בתיקו 2-2. הוא סיים את עונתו הראשונה בטורינו עם 8 שערים ו-8 בישולים. את עונת 2013/2014 פתח כאשר הבקיע שער במשחק הפתיחה נגד ססואולו בניצחון 0–2. הוא סיים את העונה עם 13 שערים וכמלך הבישולים של הליגה עם עשרה בישולים. ב-1 בספטמבר 2014 חתם בקבוצה הספרדית אתלטיקו מדריד לשלוש שנים. ב-5 בינואר 2015 לאחר שלא קיבל הזדמנויות רבות במדריד, הושאל לשנה וחצי במילאן. ב-22 בינואר 2016 הושאל לגנואה עד לסוף העונה. ב-10 ביולי 2017 חתם צ'רצ'י בקייבו ורונה. צ'רצ'י שיחק בכל נבחרות הנוער של איטליה. לאחר שהחל לשחק בפיזה זומן לנבחרת הצעירה של איטליה, יחד איתה השתתף באליפות אירופה לנוער 2009, והגיע עם נבחרתו עד לחצי גמר. ב-17 במרץ 2013 זומן לראשונה לנבחרת הבוגרת על ידי המאמן צ'זרה פראנדלי, למשחק ידידות נגד ברזיל ומשחק במסגרת מוקדמות מונדיאל 2014 נגד מלטה. במאי 2013 השתתף בגביע הקונפדרציות 2013 בברזיל, יחד עם נבחרתו הגיע למקום השלישי. נכלל בסגל למונדיאל 2014. מדיה וקבצים בנושא אלסיו צ'רצ'י בוויקישיתוף אלסיו צ'רצ'י, באתר Transfermarkt אלסיו צ'רצ'י, באתר Soccerway אלסיו צ'רצ'י, באתר WorldFootball.net אלסיו צ'רצ'י, באתר National Football Teams אלסיו צ'רצ'י, באתר FootballDatabase.eu פרופיל וסטטיסטיקות השחקן באתר טורינו
אבן העזר

אבן העזר (בראשי תיבות: אה"ע או אבה"ע) הוא החלק השלישי בספר ארבעה טורים של רבי יעקב בן אשר ושל החלק המקביל לו בשולחן ערוך. חלק זה עוסק בדיני אישות (כגון קידושין וגיטין). השם נלקח בהשראה מן הפסוק "אעשה לו עזר כנגדו" שמדבר על בריאת זיווגו של האדם הראשון - חווה. כיום השם אבן העזר משמש להגדרת מכלול הדינים הנוגעים לדיני נישואים וגירושים. דינים אלו אינם כוללים את דיני נידה המהווים חלק מהלכות איסור והיתר המובאות בחלק יורה דעה. בספרות ההלכה והשו"ת של האחרונים חולקו לרוב, הנושאים העוסקים בהלכות אלו, לפי הסדר שנקבע בחלק אבן העזר בטור. הלכות פריה ורבייה א-ו הלכות אישות ז-כה הלכות קידושין כו-סה הלכות כתובה סו-קיח הלכות גיטין קיט-קנד הלכות ייבום קנו-קסח הלכות חליצה קסט-קעו הלכות אונס ומפתה קעז הלכות סוטה קעח באר הגולה - לרבי משה רבקש. באר היטב - לרבי יהודה אשכנזי מטיקטין. ביאור הגר"א - להגאון מווילנה. בית הלל - לרבי הלל הירץ. בית יעקב - לרבי יעקב לורברבוים. בית שמואל - לרבי שמואל מפיורדא. ברכי יוסף - לרבי חיים יוסף דוד אזולאי החיד״א. דגול מרבבה - לרבי יחזקאל לאנדא. הגהות רעק״א - לרבי עקיבא איגר. חידושי הרי״ם - לרבי יצחק מאיר אלתר. חכמת שלמה - לרבי שלמה קלוגר. חלקת מחוקק - לרבי משה לימא. ט"ז (טורי זהב) - לרבי דוד הלוי סגל. ישועות יעקב - לרבי יעקב משולם אורנשטיין. כנסת הגדולה - לרבי חיים בנבנישתי. לבוש הבוץ והארגמן - לרבי מרדכי יפה. לקט הקמח - לרבי משה חאגיז. עזר מקודש - לרבי אברהם דוד מבוטשאטש. ערוך השולחן - לרבי יחיאל מיכל הלוי אפשטיין אב"ד נאוואהרדאק. פרי חדש (על הלכות גיטין) לרבי חזקיה די סילוה. פתחי תשובה - לרבי אברהם צבי הירש אייזנשטט. צלעות הבית - לרבי מאיר פוזנר. שי למורה - לרבי יוסף שאול הלוי נתנזון. תורת גיטין - לרבי יעקב לורברבוים. אבני מילואים - לרבי אריה לייב הלר. שולחן ערוך אבן העזר, טקסט דיגיטלי באתר ספריא בראשית, ב, יח
ז'ואזיירו

ז'ואזיירו (בפורטוגזית: Juazeiro) היא עיר בצפון מדינת באהיה שבברזיל. יחד עם העיר פטרולינה שבמדינת פרנמבוקו, השוכנת בסמיכות מעבר לנהר הסאו פרנסיסקו, היא יוצרת מטרופולין שאוכלוסייתו מונה כ-500,000 תושבים. העיר הוקמה בשנת 1833 וזכתה למעמד של עיר ב-1878. כלכלת העיר מבוססת בעיקר על גידול פירות בהשקיה והתוצרת החקלאית שלה מיוצאת בעיקר לארצות הברית ולאירופה. ז'ואזיירו היא עיר הולדתו של אחד מיוצרי סגנון הבוסה נובה, ז'ואאו ז'ילברטו. מדיה וקבצים בנושא ז'ואזיירו בוויקישיתוף אתר האינטרנט הרשמי של ז'ואזיירו ז'ואזיירו, באתר אנציקלופדיה בריטניקה (באנגלית) ערך זה הוא קצרמר בנושא יישובים בברזיל. אתם מוזמנים לתרום לוויקיפדיה ולהרחיב אותו.
מנטובה (נפה)

נפת מנטובה (באיטלקית: Provincia di Mantova ) היא נפה במחוז לומברדיה שבאיטליה. היא משתרעת על שטח של 2,341.44 קמ"ר, ובשנת 2013 התגוררו בה 415,147 נפש. בירתה של הנפה בעיר מנטובה. נפת מנטובה גובלת בנפת ורונה בצפון-מזרח. במזרח היא גובלת בנפת רוביגו. בדרום היא גובלת בנפת פרארה ובנפת מודנה ובנפת רג'ו אמיליה ובנפת פארמה. במערב היא גובלת בנפת קרמונה. בצפון-מערב היא גובלת בנפת ברשה. הנהרות העיקריים שזורמים בה הם פו (Po), אוליו (Oglio), קייזה (Chiese), מינצ'ו (Mincio), סקיה (Secchia). סביונטה בית הכנסת סביונטה - היום מוזיאון ליהדות בית הכנסת סביונטה - היום מוזיאון ליהדות מדיה וקבצים בנושא מנטובה בוויקישיתוף אתר האינטרנט הרשמי של מנטובה
לייטון

האם התכוונתם ל... אישים: אדמונד בלייר לייטון – צייר אנגלי אירווינג לייטון – משורר יהודי-קנדי מרגרט לייטון – שחקנית קולנוע ותיאטרון אנגלייה אחר: לייטון (לונדון) (Leyton) - שכונה ברובע וולת'אם פורסט בלונדון לייטון אוריינט – קבוצת כדורגל אנגלית שבסיסה בשכונה Lite-On(אנ') – חברת חומרת מחשבים מטיוואן ליטון אישים ששמם הפרטי הוא לייטון
ז'קייה

ז'קייה (בפורטוגזית: Jequié או Jiquié) היא עיר במדינת באהיה שבברזיל. בשל הטמפרטורות הגבוהות השוררות בה היא מכונה "עיר השמש" (A cidade do sol). העיר שוכנת על נהר הקונטס (Contas). ז'קייה נוסדה בשנת 1897 וזכתה למעמד של עיר ב-1910. העיר מהווה מרכז כלכלי חשוב של האזור, בעיקר לשיווק התוצרת החקלאית ושל משק החי. העיר היא מקום מושבה של דיוקסיה קתולית. מדיה וקבצים בנושא ז'קייה בוויקישיתוף אתר האינטרנט הרשמי של ז'קייה ז'קייה, באתר אנציקלופדיה בריטניקה (באנגלית) ערך זה הוא קצרמר בנושא יישובים בברזיל. אתם מוזמנים לתרום לוויקיפדיה ולהרחיב אותו.
חושן משפט

חושן משפט (בראשי תיבות: חו"מ) הוא החלק הרביעי והאחרון בספר ארבעה טורים של רבי יעקב בן אשר ושל החלק המקביל לו בשולחן ערוך. מקור השם "חושן משפט" נובע מהפסוק "ועשית חושן משפט מעשה חושב" וזאת משום המילה משפט המורה על עיסוקו של הספר בדיני ממונות. כיום משמש הביטוי חושן משפט למכלול הדינים הנוגעים לדיני ממונות. על דפי השולחן ערוך על פי רוב מופיעים נושאי הכלים המופיעים בכל חלקי השולחן ערוך (ט"ז, באר היטב, באר הגולה, ביאור הגר"א, חידושי רבי עקיבא איגר, חידושי החת"ם סופר, חכמת שלמה ופתחי תשובה) ובנוסף מופיעים הספרים המיוחדים לחושן משפט: ש"ך (מופיע לצד טקסט השולחן ערוך) סמ"ע (מופיע לצד טקסט השולחן ערוך) קצות החושן נתיבות המשפט כסף הקדשים אמרי ברוך בחלק מהמהדורות נוספו: חידושי ההפלאה, קונטרס הספיקות משובב נתיבות לוח סימנים מבעל הסמ"ע משכנות יעקב נחלת צבי מבעל ה"פתחי תשובה" "פרי מגדים" לרב שמואל בן אלכסנדר. ספרים בולטים נוספים ההעוסקים בעייני חושן משפט הם: אורים ותומים שער משפט משפט שלום אולם המשפט טור - שולחן ערוך חושן משפט, עם נושאי כלים באתר על התורה שולחן ערוך חושן משפט, טקסט דיגיטלי באתר ספריא חושן משפט, hebrewbooks שמות כח, טו
הרדוף (פירושונים)

האם התכוונתם ל... קיבוץ הרדוף – קיבוץ בגליל התחתון חברת הרדוף - יצרנית מזון אורגני שנוסדה בקיבוץ עם הקמתו, ב-2002 נרכשו 51% ממניות החברה על ידי תנובה הרדוף הנחלים – מין יחיד בסוג הרדוף ממשפחת ההרדופיים הרדופיים – משפחה מסדרת הגנציינאים הרדופים (שיר) – שיר של שלמה ארצי
אורנה עוזיאל

אורנה עוזיאל (נולדה ב-1960) היא אתלטית ישראלית בעבר. אלופת ישראל בקפיצה לרוחק. שיאה האישי (6.13 מטר), היה באותה העת התוצאה השנייה בטיבה של אתלטית ישראלית אחרי השיא הישראלי של אסתר רוט-שחמורוב (6.14 מטר). עוזיאל התאמנה בקבוצת הפועל רמת גן. באליפות ישראל באתלטיקה שנערכה ביוני 1977 זכתה עוזיאל במדליית זהב בקפיצה לרוחק בתוצאה של 5.78 מטר, לפני מיה קלה בנצור (5.68 מטר) וסיגל קשת מאס"א תל אביב שקבעה שיא ישראלי חדש לנערות גילאי 14 של 5.66 מטר. במסגרת תחרויות האתלטיקה של כינוס הפועל ה-11 שנערכו ברמת גן במאי 1979 זכתה עוזיאל במדליית כסף בקפיצה לרוחק בשיא אישי חדש של 6.13 מטר. היא ניתרה למרחק זה פעמיים והייתה קרובה לשיא הישראלי בן ה-8 שנים של אסתר רוט-שחמורוב בס"מ אחד (6.14 מטר), במדליית זהב זכתה אלופת הבלקן דואינה אנטון מרומניה (6.41 מטר) ובמדליית ארד זכתה איירן שולרוף (מלק) מישראל שקבעה שיא אישי חדש של 5.89 מטר. הייתה זו התוצאה החמישית בטיבה באותה שנה באסיה. קפיצה לרוחק: 6.13 מטר (1979) בעריכת אהרן להב, שני שיאים ישראלים בפתיחת אליפות ישראל בא"ק, דבר, 19 ביוני 1977 ברוך דגון, בפתיחת תחרויות האתלטיקה קלה באצטדיון ר"ג: יום מוצלח לישראל, דבר, 6 במאי 1979 דוד אייגר, סיכום תוצאות הא"ק באסיה ב-1979 מגלה:, מעריב, 9 ביולי 1980 http://www.iaa.co.il/iaa/news/11622 50 התוצאות הטובות בכל הזמנים - קפיצה לרוחק] באתר איגוד האתלטיקה בישראל
פאביה (נפה)

נפת פאביה (באיטלקית: Provincia di Pavia ) היא נפה במחוז לומברדיה שבאיטליה. היא משתרעת על שטח של 1,772 קמ"ר, ובשנת 2013 התגוררו בה 362,141 נפש. בירתה של הנפה בעיר פאביה. נפת פאביה גובלת בנפת מילאנו בצפון. במזרח היא גובלת בנפת לודי ובסן קולומבנו אל למברו ובנפת פיאצ'נצה . בדרום-מערב ובמערב ובצפון-מערב נפת פאביה גובלת במחוז פיימונטה ( נפת אלסנדריה ובנפת וורצ'לי ובנפת נוברה) מדיה וקבצים בנושא פאביה בוויקישיתוף אתר האינטרנט הרשמי של פאביה
תחנת הכוח באטרסי

תחנת הכוח באטרסי הייתה תחנת כוח פחמית הממוקמת על הגדה הדרומית של נהר התמזה בתחומי שכונת באטרסי שברובע וונדסוורת' בלונדון. מבנה התחנה מורכב משתי תחנות כוח עצמאיות שנבנו בשני שלבים תחת קורת גג אחת. תחנת הכוח באטרסי A נבנתה בשנות השלושים של המאה העשרים בעוד תחנת הכוח באטרסי B נבנתה ממזרח לה כעשרים שנים מאוחר יותר. שתי התחנות תוכננו ועוצבו באופן זהה וסימטרי המקנה להן את המראה בעל ארבע הארובות המפורסם. התחנה הפסיקה לייצר חשמל עבור העיר בשנת 1983, אך היוותה בשישים השנים האחרונות את אחד מסמלי העיר הידועים ביותר והיא בניין רשום בעל חשיבות ארכיטקטונית בדרגה II*. התחנה התפרסמה בזכות הופעתה באירועים תרבותיים כדוגמת הסרט Help! משנת 1965 של להקת הביטלס, הקליפ לשיר 'You've Got Another Thing Comin משנת 1982 של להקת ג'ודס פריסט ותמונתה המתנוססת על עטיפת אלבום Animals משנת 1977 של להקת פינק פלויד. באוקטובר 2022 נחנכה התחנה כמרכז קניות, בילוי, עסקים ומגורים, לאחר שעברה שיפוץ ושימור בעלות של כ-9 מיליארד פאונד. המתחם המחודש כולל מרכז קניות ובו מעל 100 חנויות, שש קומות משרדים ושתי קומות מגורים שבהן 254 דירות. בנוסף לשיחזור מבנה התחנה עצמו, מוקמת סביבו שכונת מגורים שחלקה תוכנן על ידי האדריכלים פרנק גרי ונורמן פוסטר. 4 ארובות המבנה שומרו, כשאחת משרתת תחנת כוח ירוקה והשנייה משמשת כעמדת תצפית. במסגרת הפרויקט נבנתה במקום תחנת רכבת תחתית חדשה וכן הוארכה טיילת התמזה שמאפשרת כעת מעבר של הולכי רגל בחזיתה של התחנה. פארק באטרסי Povey, Glenn (2007), Echoes, Mind Head Publishing, ISBN 0-9554624-0-1 מדיה וקבצים בנושא תחנת הכוח באטרסי בוויקישיתוף אתר האינטרנט הרשמי של תחנת הכוח באטרסי (באנגלית) Battersea Power Station Community Group Battersea Power Station Company Ltd Battersea Power Station and Bankside (Tate Modern) compared Battersea Power Station Redevelopment Images תחנת הכוח באטרסי BBC picture gallery Fan's website Footage of Battersea Power Station Fire in 1964 אואן האתרלי, גרדיאן, תחנת הכוח באטרסי עומדת להיבלע בשכונות היוקרה של לונדון, באתר TheMarker‏, 25 בינואר 2013 נעמה ריבה, תחנת הכוח באטרסי ננטשה לעשרות שנים וכעת נפתחה מחדש, באתר הארץ, 18 באוקטובר 2022 רורי אולקייטו (5 אוקטובר 2007). "חשיבותה של תחנת הכוח באטרסי עולה לדרגה II*".‏ 15 אוקטובר 2007 תחנת הכוח באטרסי באתר המורשת האנגלי שמואל נמט, פיסת הנדל"ן הכי חמה בלונדון: מה עלה בגורל "תחנת הכוח של פינק פלויד"?, באתר ynet, 30 במרץ 2022 קשת רוזנבלום, פרנק גרי ונורמן פוסטר יקימו פרויקט מגורים בצמוד לתחנת הכוח "באטרסי", באתר הארץ, 8 באפריל 2014
בריירס

בריירס (בפורטוגזית: Barreiras) היא עיר במערב מדינת באהיה שבברזיל. העיר מהווה את המרכז העירוני, הפוליטי, הטכנולוגי והכלכלי החשוב ביותר במערב המדינה. כלכלתה מבוססת על חקלאות ועל משק החי. בשנים האחרונות חווה בריירס צמיחה כלכלית מואצת והיא אחת מהערים שצומחות בקצב המהיר ביותר בבאהיה, אם לא בברזיל כולה. בריירס שוכנת במרחק של 853 ק"מ ממערב לבירת המדינה סלבדור ו-622 ק"מ מצפון-מזרח לבירה הפדרלית ברזיליה. העיר מהווה צומת דרכים חשוב בין חלקים שונים של ברזיל. מבחינה גאוגרפית ממוקמת העיר בתוך אגן ההיקוות של נהר הריו גרנדה, אחד מיובליו של נהר הסאו פרנסיסקו. כמו כן עוברים בתחומי העיר נהרות נוספים. טרם תחילת ההתיישבות האירופאית היה האזור נחלתם של שבטי ילידים שהוכחדו במחלות ובמלחמות והוא היה ידוע כאזור בו היו חוות בקר רבות. ההתיישבות התקדמה במעלה הנהר ובמקום בו חסמו סלעים (barreiras, בפורטוגזית: "מחסום") את נתיבם של המתיישבים, הוקם יישוב קטן. במעלה נהר הריו גרנדה ניתן היה להפליג בסירות קטנות ועד מהרה הגיעו לאזור סוחרים כדי להוביל אספקה לחוות הבקר. הכפר היה למרכז לשטחים החקלאיים בהם גודלו טבק, שעועית, תירס ומאניוק. כל אלה יוצאו מהאזור יחד עם דבשה, ועורות בשעה שקרוסין וקפה יובאו מאירופה. כל הסחר התנהל דרך הנהר. ב-1850 כלל היישוב מספר קטן של בקתות והוא נקרא סאו ז'ואאו דה בריירס. ב-1880 היישוב כלל עדיין רק עשרים בקתות עשויות ענפים וטיט. השפע שהיה ביערות בדמותם של העצים, שמהם הופק הגומי הטבעי, היה הגורם שזירז את התפתחותו של האזור. הגומי הושט במורד הנהר לסלבדור. ב-1902 זכתה בריירס למעמד של עיר כאשר מספר הבתים בה עמד על 630 ואוכלוסייתה מנתה 2500 תושבים. ב-1928 נבנתה במקום תחנת הכוח ההידרואלקטרית השנייה בבאהיה והתעשייה החלה להתפתח. העיר שעד אז חוותה קיפאון בהתפתחותה החלה להתמלא בבתי אריזה, במפעלים לאריזת יבול האורז, במנפטות כותנה, במפעלי טקסטיל ובמפעלי עורות. ב-1943 פתח את שעריו סניף הבנק הראשון בעיר. תקופת הפריחה הכלכלית של בריירס המשיכה עד ל-1964. באותה שנה הפסיקה תחנת הכוח את פעילותה והעיר נכנסה לתקופה של שפל כלכלי. עקב בידודה התחבורתי של העיר היא נותרה מנותקת יחסית במשך כעשור עד אשר הושלמה סלילתו של הכביש המהיר בין סלבדור לבין ברזיליה. זמן קצר לאחר מכן החלו להגיע השקעות ממשלתיות במיזמי השקיה והתפתחותה של העיר חודשה. החל משנות השבעים ועד היום גדלה אוכלוסייתה של העיר מ-20,000 תושבים ל-120,000 תושבים וחלו בה שינויים רבים. השקעות ציבוריות ופרטיות זרמו אליה ואלה שינו את הפרופיל הכלכלי והחברתי שלה. בריירס היא יצרנית דגנים חשובה, כמו סויה ותירס וכן של קפה, כותנה ופירות. ענף כלכלי חשוב נוסף הוא גידול הבקר. ההשקיה, האדמה המישורית והאקלים היבש בצד העונות הגשומות הקבועות, הפכו אותה לאזור חקלאי מוביל. מתוך סך של 10,000 קמ"ר של שטחים חקלאיים, תופסים גידולי הסויה 67%, בהם 900 יצרנים מפיקים 1.5 מיליוני טונות של יבול, המהווה 4.5% מהיבול הלאומי של הסויה. ענפי גידול נוספים הם התירס, אורז, כותנה, קנה סוכר, שעועית, מאניוק, ודורה. בשנים האחרונות הוכנס גידול הקפה לאזור והענף מתפתח במהירות. בנוסף בולטים ענפי גידול הפירות: פפאיה, מנגו, לימונים, תפוזים, גויאבה וקוקוס. התוצרת משווקת לשווקים המקומיים וכן לחו"ל. בשנות התשעים פינה גידול הבקר בשיטות המסורתיות את מקומו לשיטות גידול מודרניות ומבוססות טכנולוגיה. שטחי המרעה טופחו, הוכנסו גזעי בקר משופרים, שיטות תחזוקת העדרים השתפרו והוכנס שימוש בחיסונים ובהזרעה מלאכותית. 55,000 ראשי הבקר שמגודלים באזור מחולקים בין כ-70% לבשר ול-30% לחלב. מדיה וקבצים בנושא בריירס בוויקישיתוף אתר האינטרנט הרשמי של בריירס
אוהב אותך, ניו יורק

אוהב אותך, ניו יורק (באנגלית: New York, I Love You) הוא סרט דרמה קומית רומנטית משנת 2008 המורכב מ-11 סרטים קצרים, כל אחד מהם מבוים על ידי במאי אחר. כל 11 הסיפורים קשורים בדרך כלשהי לנושא האהבה, ומתרחשים בחמשת רובעי העיר ניו יורק. הסרט מהווה חלק מסדרת סרטי ערים של אהבה והוא סוג של המשך לסרט הצרפתי Paris, je t'aime משנת 2006. בשונה מהסרט הצרפתי, בסרט זה יש לכל הסיפורים חוט מאחד, צלמת חובבנית המצלמת מהצד את 11 הסיפורים. בסרט מככבים אנסמבל שחקנים, וביניהם בראדלי קופר, שיה לה-באף, נטלי פורטמן, אנטון ילצ'ין, היידן כריסטנסן, אורלנדו בלום, אירפאן קאן, רייצ'ל בילסון, כריס קופר, אנדי גרסיה, כריסטינה ריצ'י, ג'ון הרט, קלוריס ליצ'מן, רובין רייט, ג'ולי כריסטי, מגי קיו, אית'ן הוק, ג'יימס קאן, שו קי ואלי וולך. בספטמבר 2008 נערכה הקרנת הבכורה של הסרט בפסטיבל הסרטים הבינלאומי בטורונטו, הסרט שוחרר לאקרנים ברחבי ארצות הברית ב-16 באוקטובר 2009. הסרט גרף 1,588,015 דולר בארצות הברית והגיע להכנסות כלליות של 8,049,666 דולר ברחבי העולם. הסרט התקבל בביקורות מעורבות ממבקרי סרטים וקיבל ציון של 49/100 ("ביקורות מעורבות או ממוצעות") באתר Metacritic, בהתבססות על 26 ביקורות. באתר Rotten Tomatoes, דווח ש-39% מהביקורות נתנו לסרט ביקורת חיובית בהתבססות על 50 ביקורות עם ציון ממוצע של 6/10. אתר האינטרנט הרשמי של אוהב אותך, ניו יורק (באנגלית) "אוהב אותך, ניו יורק", במסד הנתונים הקולנועיים IMDb (באנגלית) "אוהב אותך, ניו יורק", באתר נטפליקס "אוהב אותך, ניו יורק", באתר AllMovie (באנגלית) "אוהב אותך, ניו יורק", באתר Rotten Tomatoes (באנגלית) "אוהב אותך, ניו יורק", באתר Box Office Mojo (באנגלית) "אוהב אותך, ניו יורק", באתר Metacritic (באנגלית) "אוהב אותך, ניו יורק", באתר אידיבי "אוהב אותך, ניו יורק", במסד הנתונים הקולנועיים KinoPoisk (ברוסית)
ז'קובינה

ז'קובינה (בפורטוגזית: Jacobina) היא עיר במרכזה של מדינת באהיה שבברזיל. העיר הוקמה בשנת 1880.[דרושה הבהרה] היא מוקפת בהרים, גבעות, נהרות, מעיינות ומפלי מים, ולפיכך מפורסמת כיעד מועדף לתיירות אקולוגית. ז'קובינה שוכנת במרחק של 330 ק"מ מצפון-מערב לבירת המדינה סלבדור והיא ידועה בכינוי "עיר הזהב", זכר למכרות הזהב שמשכו את החלוצים שהגיעו לאזור מסאו פאולו בראשית המאה ה-17. מדיה וקבצים בנושא ז'קובינה בוויקישיתוף אתר האינטרנט הרשמי של ז'קובינה ערך זה הוא קצרמר בנושא יישובים בברזיל. אתם מוזמנים לתרום לוויקיפדיה ולהרחיב אותו.
שדה התעופה ביר תמדה

שדה התעופה ביר תמדה או בח"א 7 (בערבית: مطار بير تمادا; תעתיק מדויק: מטאר ביר תמאדא) היה בסיס של חיל האוויר הישראלי בביר תמדה שבחצי האי סיני. הבסיס הופעל לאחר כיבוש סיני בידי צה"ל במלחמת ששת הימים. הבסיס הוקם על ידי מצרים אחרי נסיגת ישראל מסיני בעקבות מבצע קדש, כבסיס חיל האוויר המצרי בביר תמדה. צפונית מערבית לצומת ביר תמדה, באמצע שנות ה-60, הוּקם על ידי המצרים שדה התעופה ביר תמדה ובאזור היו פרוסים בסיסי שריון מצריים. לאחר שנכבש שדה התעופה על ידי ישראל, ניתן לו השם "בסיס חיל האוויר 7" (בח"א 7) והוא שימש בעיקר את טייסות התובלה והמסוקים של חיל האוויר. השדה גם שימש לטייסות קרב כשדה אימוני פריסה או לקראת מבצעים מיוחדים בשטח מצרים. מפקד בח"א 7 במהלך מלחמת יום הכיפורים היה סא"ל חיים בן ישראל. כתוצאה מהסכם השלום בין ישראל למצרים משנת 1979, נסוגה ישראל מסיני במספר שלבים והבסיס חזר לריבונות מצרית בשלב השני. אולם לנוכח סעיף ג' ב"פרוטוקול בדבר נסיגה ישראלית וסידורי ביטחון" שבהסכם השלום, האוסר על הקמת בבסיסי אוויר צבאיים או שימוש בהם בשטח B, בו נמצא ביר תמדה, הבסיס נשאר נטוש. Egypt - Air Force - History, באתר Scramble – Dutch Aviation Society השדה לא היה בשימוש משמעותי של חיל האוויר הישראלי – ”בסיס ביר תמדה לא שימש כבסיס מבצעי או לפריסות והוא נזנח מיד לאחר כיבושו. במקום חנו מפקדות של גדודי שריון או יחידות שהגיעו לאימונים במרחבי סיני.” – ראו "חיל האוויר בקרב - 70 שנות עליונות אווירית", דני שלום, באוויר - פרסומי תעופה וחלל, ינואר 2018, עמ' 693 אלי דקל, ‏היכן היה מוצב הפיקוד המצרי?, מבט מל"מ 48, מרץ 2007, עמ' 18 חיים בן ישראל, בלח״י, בצה״ל ואח״כ, הוצאת משרד הביטחון, 2003 הסכם השלום בין ישראל למצרים (1979)
דוד ביטון

דוד ביטון הוא קצין בדימוס במשטרת ישראל בדרגת תת ניצב. בתפקידו האחרון כיהן כסגן מפקד מחוז ש"י. קודם לכן עמד בראש היחידה הארצית לחקירת פשיעה בינלאומית וחמורה. ביטון התגייס לשורות משטרת ישראל ב-1980, שירת כבלש וחוקר בצח"מ מרחב יפו. בהמשך שירותו מילא שורה של תפקידי פיקוד במערכי המודיעין והחקירות במרחב ירקון דן ואיילון הבכירים בהם כראש מחלק פשעים וראש אגף חקירות מרחבי, בהמשך כיהן כמפקד תחנת גלילות, שימש מדריך ראשי במכללה לקצינים בכירים בדרגת ניצב משנה. בשנים 2007 עד אוגוסט 2010 פיקד על מרחב דן של מחוז תל אביב. בשנת 2010 יצא ללימודים במכללה לביטחון לאומי וסיים בהצטיינות, בתום הלימודים מונה ב-2011 לסגן ראש היחידה הארצית לחקירות הונאה (יאח"ה) וב-2012 מונה לראש היחידה הארצית לחקירת פשיעה בינלאומית וחמורה (יאחב"ל) שעיקר עיסוקה הטיפול בארגוני הפשיעה והחיסולים במאבקים בין ארגוני הפשיעה ,בדרגת תת-ניצב. ב-2013 קודם לתפקיד סגן מפקד מחוז יהודה ושומרון (מחוז ש"י) ושימש בתפקיד עד 2016. צבר ניסיון עשיר בניהול יחידות חקירה וניהול חקירות מורכבות ומסובכות, לזכותו נזקפו עשרות פענוחים של מקרי רצח, התמחה בתורת השיטור הקהילתי ובגישת ה "צדק מאחה" במשפט הפלילי היה חבר צוות במשרד המשפטים שבחן את יישומה של הגישה בהליך הפלילי בישראל. ביטון בעל תואר ראשון במנהל עסקים ותואר שני במדע המדינה, הוא בוגר המכללה לביטחון לאומי (מב"ל) בהצטיינות. מדיה וקבצים בנושא דוד ביטון בוויקישיתוף אושרו מינויי מפקדים חדשים ליאל"כ וליאחב"ל, אתר משטרת ישראל, 27 באוגוסט 2012
גשר קרוס ביי וטרנס ממוריאל

גשר קרוס ביי וטרנס ממוריאל (באנגלית: Cross Bay Veterans Memorial Bridge; "גשר חוצה המפרץ זיכרון לוותיקי המלחמות") הוא גשר החוצה חלק ממפרץ ג'מייקה ומגיע לחצי האי רוקאווי שברובע קווינס בעיר ניו יורק. הגשר נפתח לתנועה בשנת 1970 והוא כולל שישה נתיבים לכלי רכב. הגשר נמצא בבעלות העיר ניו יורק ומופעל על ידי רשות המנהרות וגשר טרייבורו. הגשר פועל ככביש אגרה ועלות המעבר בו הוא דולר וחצי למנויים, עם הנחות לתושבי האזור. בשנת 1997 רודולף ג'וליאני הבטיח הנחות לתושבי האזור בתשלום האגרה וזכה בסקרים בתמיכה גורפת שלהם. מדיה וקבצים בנושא גשר קרוס ביי וטרנס ממוריאל בוויקישיתוף אתר האינטרנט הרשמי של גשר קרוס ביי וטרנס ממוריאל (באנגלית) Mark Jacobson, Rudy's Oval Office Dream, pages 46-48 in New York Magazine, Nov 10, 1997
אפיקי ים

אפיקי ים הוא שמם של ספרים שונים. האם התכוונתם ל... אפיקי ים - ספרו הישיבתי של הרב יחיאל מיכל רבינוביץ אפיקי ים - ספרו על אגדות חז"ל של הרב יצחק אייזיק חבר אפיקי ים - ספר שירה של המשורר פרץ-דרור בנאי
לבבי

לבבי הוא שם משפחה יהודי ישראלי. האם התכוונתם ל... אלון לבבי – קצין משטרה ישראלי אריה לבבי – דיפלומט ישראלי ומנכ"ל משרד החוץ גאולה גיל (לבבי) - זמרת ישראלית שפעלה בשנות השישים ענבל לבבי – שחיינית ישראלית לבב לב (פירושונים) הרץ (פירושונים)
מאיירס

מאיירס הוא שם משפחה. האם התכוונתם ל... אדמונד מאיירס – קצין בריטי אן מאיירס – כדורסלנית עבר אמריקאית, אחותו של דייב ג'ונתן ריס מאיירס – דוגמן ושחקן אירי, ידוע בעיקר בשל גילום המלך הנרי השמיני בסדרה "שושלת טיודור" דייב מאיירס – כדורסלן אמריקאי, אחיה של אן הארייט מאיירס – עורכת דין אמריקנית מייק מאיירס – שחקן, קומיקאי ומפיק קולנוע בריטי-קנדי מייקל מאיירס – רוצח סדרתי בדיוני שמופיע בסדרת סרטי האימה "ליל המסכות" סת' מאיירס – קומיקאי, סופר, מפיק, מנחה טלוויזיה, ושחקן אמריקאי ריצ'רד הל (מאיירס) - זמר אמריקאי, אחת הדמויות המשמעותיות ביותר בסצנת הפאנק בניו יורק
תיירות טרור

תיירות טרור היא השם הלא רשמי שניתן לתופעה שבה גברים צעירים, משכילים המתפקדים היטב בחברה, נוסעים למדינות מוכות מלחמה שלארצם אין הסכם הסגרה איתן, כדי להשתתף בהרפתקת לחימה לצד ארגוני מורדים וטרור ולהרוג בני אדם. תופעה זו מכונה לעיתים גם תיירות ג'יהאדית (כמו כן גם תיירות ג'יהאד או תיירות ג'יהאדיסטית) כאשר מדובר בטרור אסלאמי. תופעת תיירות הטרור הולכת וגדלה ברחבי העולם, כאשר יעדיה הפופולריים ביותר הם: סוריה, אפגניסטן ועיראק. פרופיל התיירים מגדר: הרוב המוחלט של התיירים הם גברים. גיל: רוב התיירים הם צעירים בשנות העשרים לחייהם. מצב משפחתי: רוב התיירים רווקים. השכלה: לרבים מן התיירים השכלה גבוהה או מקצועית. עבר פלילי: לחלק מן התיירים עבר פלילי של עבירות קלות. לרוב, התיירים חשים הזדהות דתית או עדתית עמוקה לאחד מן הצדדים המצויים בלחימה. לעיתים התיירים מגיעים מקהילות של מהגרים ולעיתים קרובות הם יהוו מיעוט מבודד שלא היטיב להיקלט בארץ המקור ואף ישנה איבה גלויה בינם לבין ארץ המקור. התיירים החוזרים למדינות המקור שלהן מעוררים דאגה בקרב הממשל, שכן הם חוזרים לאחר אימוני קרב, שימוש בנשק ואמצעי לחימה וניסיון מבצעי. החשש במדינות המקור הוא שאותם תיירים יחזרו לארצם ויצטרפו לתאי טרור וישתמשו בהכשרתם החדשה כדי לבצע פיגועים כנגד הממשל והאוכלוסייה המקומית. מדינות המקור לרוב מפרסמת אזהרות מסע לאזורים מוכי מלחמה. המשטר מבצע פעולות מנע נגד אלו המתעתדים לצאת לאותם אזורים מוכי מלחמה כגון חקיקה, פשיטות, מעצרים והחרמות דרכונים. שירותי הביטחון של מדינות המקור לרוב מבצעים מעקב אחרי התיירים כדי לוודא שאינם מרכיבים תאי טרור. אייל שמיר, רון ניב, "תיירות הטרור": אמריקנים בשורות דאעש (וידאו), 27 באוגוסט 2014 מערכת הארץ, בריטניה מהדקת המאבק בתיירות הטרור; חברות תעופה יחויבו למסור יותר מידע, באתר הארץ, 1 בספטמבר 2014 "תיירות טרור" באתר המרכז למורשת המודיעין Marc van Iwaarden, Jihadi Tourism, 2014 הצטרפות מתנדבים מקרב ערביי ישראל ומקרב הפלסטינים לשורות המורדים בסוריה